
Narva Linnavalitsuse 23.03.2005 korralduse nr 270-k 

kehtetuks tunnistamine
Korraldus kehtestatakse Kohaliku omavalitsuse korralduse seaduse § 30 lõike 1 punkti 2 alusel

1. ASJAOLUD JA MENETLUSE KÄIK

Vastavalt 31.08.1998. a üürilepingule nr 1/249-d kasutab OÜ Multicom, registrikood 10797399, Narvas Linda tn 4 hoones asuvaid ruume. Leping sõlmiti Narva Linnavalitsuse 12.08.1998 korralduse nr 1017-k alusel tähtajaga 31.08.2008. a.

2004. a juunis pöördus OÜ Multicom Narva Linnavalitsuse poole palvega pikendada üürilepingut 10 aastaks ning kavatses teostada üüritud ruumides remondi üldsummas 400 000 krooni.

Narva Linnavalitsuse linnavarakomisjon palus OÜ Multicom esitada kavandatavate investeeringute loetelu ning tähtajad.

2004. a novembris esitas OÜ Multicom investeeringute kava summas 400 000 krooni, mille kohaselt planeeriti teha järgmised investeeringud:

· 2005. a
valgustuse väljavahetamine


  

  80 000 krooni;

· 2006. a
akende väljavahetamine (ruumid nr 203, 205, 207)

120 000 krooni;

· 2007. a
akende väljavahetamine (ruumid nr 190, 191, 193)

120 000 krooni;

· 2010. a
lagede remont (ruumid nr 190, 191) 



  80 000 krooni.

Eelnimetatud taotluste alusel võttis Narva Linnavalitsus 23.03.2005. a vastu korralduse nr 270-k 31.08.1998. a üürilepingu nr 1/249-d ümbersõlmimiseks tähtajaga 31.08.2018. a tingimusel, et  linnavarasse investeeritakse 400 000 krooni.

2005. a aprillis Linnavara- ja Majandusamet saatis OÜ-le Multicom äriruumide üürilepingu eelnõu. OÜ Multicom juhatus ei nõustunud mõnede lepingu punktidega. 2006. a novembris laekus Linnavara- ja Majandusametile OÜ-lt Multicom avaldus investeeringute summa muutmise kohta 400 000 kroonilt 120 000 kroonile, mis on suunatud ainult akende väljavahetamisele. Seejuures leiab OÜ Multicom juhatus, et Narva linn Linnavara- ja Majandusameti isikus sunnib OÜ-le Multicom põhjendamatult peale ebareaalseid investeeringuid summas 400 000 krooni.

Kuna OÜ Multicom poolt taotletav investeeringute summa on mittevastavuses Narva Linnavalitsus 23.03.2005. a korraldusega nr 270-k, arutati üürilepingu pikendamise küsimust Narva Linnavalitsuse linnavarakomisjoni istungil 20.12.2006. a (protokoll   nr 15) ning otsustati:

1. Soovitada Narva Linnavalitsusel tunnistada 23.03.2005. a korraldus nr 270-k kehtetuks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;

3. OTSUS

Tunnistada kehtetuks Narva Linnavalitsuse 23.03.2005. a korraldus nr 270-k käesoleva korralduse jõustumise hetkest.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 OÜ-le Multicom.

4.3. Korraldus jõustub seadusega sätestatud korras.

